CELEX: 62010CN0048
Language: da
Date: 2010-01-28 00:00:00
Title: Sag C-48/10: Sag anlagt den 28. januar 2010 — Europa-Kommissionen mod Kongeriget Spanien

17.4.2010   
            
            
               DA
            
            
               Den Europæiske Unions Tidende
            
            
               C 100/24
            
         Sag anlagt den 28. januar 2010 — Europa-Kommissionen mod Kongeriget Spanien
   (Sag C-48/10)
   2010/C 100/35
   Processprog: spansk
   
      Parter
   
   
      Sagsøger: Europa-Kommissionen (ved A. Alcover San Pedro, som befuldmægtiget)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 5, stk. 1, i Europa-Parlamentets og Rådets direktiv 2008/1/EF (1) af 15. januar 2008 om integreret forebyggelse og bekæmpelse af forurening (herefter »direktiv 2008/1«), idet det ikke har truffet de nødvendige foranstaltninger for at sikre, at myndighederne ved hjælp af godkendelser i overensstemmelse med artikel 6 og 8 eller på passende måde ved at revurdere og om nødvendigt ajourføre vilkårene sørger for, at bestående anlæg senest 30. oktober 2007 drives i overensstemmelse med kravene i artikel 3, 7, 9, 10 og 13, artikel 14, litra a) og b), og artikel 15, stk. 2, dog uden at anden særlig fællesskabslovgivning berøres heraf.
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det følger af artikel 5, stk. 1, i direktiv 2008/1, at fristen for at efterkomme forpligtelsen til at tilpasse bestående anlæg til direktivets krav ved at udstede en integreret miljøgodkendelse udløb den 30. oktober 2007.
   På denne dato var mange bestående anlæg fortsat i drift i Spanien uden denne godkendelse. Siden traktatbrudsproceduren i denne anledning blev indledt, er processen med at udstede miljøgodkendelser kommet godt i gang, uden at traktatbruddet imidlertid er bragt til ophør inden for den i den begrundede udtalelse fastsatte frist eller ifølge de oplysninger, Kommissionen er i besiddelse af, indtil nu. I henhold til de oplysninger, de nationale myndigheder har fremlagt som svar på den begrundede udtalelse, var der på det tidspunkt, hvor den i denne udtalelse fastsatte frist for at efterkomme forpligtelserne i henhold til artikel 5, stk. 1, i direktiv 2008/1 udløb, stadigvæk 533 bestående anlæg i drift uden den tilladelse, som direktiv 2008/1 stiller krav om.
   Under disse omstændigheder er det åbenbart, at Kongeriget Spanien endnu ikke har efterkommet sine forpligtelser i henhold til denne bestemmelse.
   
      (1)  EUT L 24, s. 8.